फुमिओ किसिदा

एक जापानी राजनीतिज्ञ तथा सन् २०२१ अक्टोबर ४ देखि जापानको प्रधानमन्त्री हुन्। उनी सन् २०२१ सेप्टेम्बर २९ देखि जापानको लिबरल डेमोक्रेटिक पार्टीका अध्यक्ष पनि हुन्। उनले पहिले सन् २०१२ देखि सन् २०१७ सम्म जापानको विदेश मन्त्री र सन् २०१७ मा कार्यवाहक रक्षा मन्त्री पनि भएका थिए। राजनैतिक परिवारमा जन्मेका किसिदाको बाल्यकाल संयुक्त राज्य अमेरिकामा बितेको थियो। उनले आफ्नो आधारभूत शिक्षा न्युयोर्कमा रहेर प्राप्त गरेका थिए। वित्त क्षेत्रमा आफ्नो करियर सुरु गरेपछि उनी राजनीतिमा प्रवेश गरेका थिए। उनले सन् १९९३ को जापानी आम निर्वाचनमा विजय प्राप्त गरेका थिए। जापानको तत्कालिन प्रधानमन्त्री सिन्जो आबे र यासुओ फुकुदाको मन्त्रिपरिषदमा उनी विभिन्न पदमा नियुक्त भएर काम गरेका थिए। 

जीवनी

सन्दर्भ सामग्रीहरू

श्रेणी:जापानका प्रधानमन्त्रीहरू
श्रेणी:सन् १९५७ मा जन्म